Felagið varð stovnað á aðalfundi í Kommunuskúlanum í Tórshavn 10. juni 2006. Les um fyrsta aðalfundin og nevndina her Viðtøkur felagsins vóru seinast dagførdar á aðalfundi 2. apríl 2016. Galdandi viðtøkurn síggjast her Virksemið Seinastu árini hevur nevndin skipað fyri 1-2 felags fundum árliga til førleikamenning og íblásturs fyri skúlastýrislimir og onnur áhugað. Harafturat er tað árligi aðalfundurin, har tað eisini er fyrilestur og kjak á skránni. Fundirnir verða skipaðir á ymsum skúlum í Tórshavn, oftast leygardag, tí tað er høgligast í mun til at fólk kring landið skulu kunnu hava møguleika at koma til og frá fundinum sama dag. Tilfar frá hesum fundum er at finna undir Tíðindum. Nevndin úttalar seg og ger viðmerkingar til aktuel mál av týdningi fyri heim & skúla samstarv til miðlar og myndugleikar. Nevndin umboðar felagið í Fólkaskúlaráðnum og ymsum arbeiðsbólkum eftir áheitan. Nevndin hittist til fundar, tá tørvur er á tí. Annars samskiftir hon umvegis ein Facebook bólk, teldupost og telefon. Alt arbeiðið er sjálvboðið og ólønt. Nevndarlimirnir, sum búgva uttanfyri Tórshavn, fáa tó endurgjald fyri koyring til og frá fundunum. Eftir at hava roynt at kravt limagjald frá skúlastýrunum í nøkur ár varð á aðalfundi avgjørt heldur at søkja stuðul frá Mentamálaráðnum og møguliga øðrum til útreiðslurnar av at skipa fyri tiltøkum. Stuðulin frá Mentamálaráðnum hevur verið 15.000 kr. um árið í 2015 og 2016.